SALEE เตรียมยกเลิกกิจการ “สาลี่ ซีเอฟที” หวังขาดทุนต่อเนื่อง
SALEE เตรียมยกเลิกกิจการ "สาลี่ ซีเอฟที" ผู้ผลิตและจำหน่ายแม่พิมพ์ความละเอียดสูง หวังลดภาระรับรู้ขาดทุนจากบริษัทย่อย
9 ธ.ค. 2558

บริษัท สาลี่อุตสาหกรรม จำกัด (มหาชน) หรือ SALEE ระบุว่า ที่ประชุมคณะกรรมการเมื่อวานนี้ (8 ธ.ค.) อนุมัติให้บริษัทเลิกกิจการของบริษัทย่อย คือ บริษัท สาลี่ ซีเอฟที (ประเทศไทย) จำกัด ซึ่งถือหุ้นอยู่ 51% ร่วมกับบริษัท เซ็นทรัล ฟายน์ ทูล จำกัด ซึ่งเป็นบริษัทสัญชาติญี่ปุ่น ถือหุ้นอยู่ 49% โดยคาดว่าจะดำเนินการแล้วเสร็จในกลางปี 59 ซึ่งจะช่วยลดภาระการรับรู้ขาดทุนจากบริษัทย่อยดังกล่าว หลังที่ผ่านมามีผลการดำเนินงานขาดทุนต่อเนื่อง
ทั้งนี้ บริษัทและผู้ร่วมทุนสัญชาติญี่ปุ่น ตกลงร่วมกันที่จะเลิกกิจการบริษัทย่อย  ซึ่งเป็นผู้ผลิตและจำหน่ายแม่พิมพ์ความละเอียดสูง เนื่องจากบริษัทย่อยดังกล่าวประสบผลขาดทุนมาอย่างต่อเนื่องตั้งแต่ตั้งบริษัท ซึ่งการเลิกกิจการจะทำให้บริษัทสามารถลดภาระการรับรู้ขาดทุนจากบริษัทย่อยดังกล่าวได้